strategijos III prioritetas „KAIMO GYVENTOJŲ AKTYVUMO SKATINIMAS“

priemonė                                     3.2. PRIEMONĖ. Jaunimo užimtumo ir pilietiškumo ugdymas
Vietos projekto Nr.             LEADER-13-ŠVENČIONYS-03-003
vykdytojas                               SVEIKATINGUMO IR SPORTO KLUBAS 
                                                          ,,ŠVENČIONĖLIAI“
PAVADINIMAS                              ,,GYVENKIME SPORTU!“
PROJEKTO VERTĖ, Lt                 12 484,50
PARAMOS SUMA, Lt                     9 987,60
PROJEKTO TERMINAI                2014 m. vasaris – 2014 m. gruodis
PROJEKTO VADOVAS                 Donatas Šalna
     Klubas organizuoja įvairias šventes ir renginius, kurių metu aktyviai su vaikais dalyvauja ir tėvai: renginiai „Tėvo dienai“ paminėti, atvirų durų dienos, akcija „Darom“ ir kt. Klubas, kartu su kolegomis iš Vilniaus organizuoja karatė turnyrus vaikams ir jaunimui „Rudens taurė“ į kurį atvyksta sportininkai ir iš kitų Lietuvos karatė klubų. Norint prisidėti prie vaikų ir jaunimo užimtumo didinimo, Klubas taip pat organizuoja ir žiemos bei vasaros stovyklas. Klubo sportininkai aktyviai dalyvauja rajono organizuojamuose renginiuose: rudens šventėje „Rudens kermošius“, rodo parodomąsias programas, taip pat vyksta į renginius bei stovyklas kituose miestuose.

     Pagrindinė kliūtis kūno kultūros ir sporto plėtrai – sporto inventoriaus susidėvėjimas, jo stoka ir netinkamumas sporto reikmėms. Esama sporto inventoriaus būklė netenkina ne tik sportininkų, bet ir gyventojų poreikių. Dėl šių priežasčių Klubas nusprendė parašyti projektą ir įsigyti minimaliausią sporto inventorių būtiną vaikų ir jaunimo sportavimo sąlygoms, užimtumui ir sportuojančių skaičiaus didinimui, nes ne kiekvienas norintis sportuoti vaikas ar jaunuolis turi galimybę įsigyti katare sportui reikalingą įrangą bei drabužį, o susidomėjimas šia sporto šaka, kaip minėta anksčiau, nuolat didėja. Dalyvavimas sporto stovyklose nėra nemokamas (reikia mokėti dalyvio mokestį, į kurį įeina maitinimas, nakvynė), be to tėveliams kainuoja kelionės išlaidos. Pažymėtina, kad ne visi vaikučių tėveliai turi galimybę nuvežti savo atžalą į stovyklą, todėl šiuo projektu prašoma investicijų dalyvavimo stovykloje organizavimo paslaugoms (kelionės išlaidos ir dalyvio mokestis), kas suteiks galimybę didesniam kaimo vaikų ir jaunimo ratui sudalyvauti stovykloje.

     Atsižvelgiant į aukščiau išdėstytas priežastis, Klubas šiuo projektu siekia sudaryti sąlygas kaimo vietovių vaikams ir jaunimui patenkinti fizinio aktyvumo poreikį, pagerinti sportavimo sąlygas, užtikrinti geresnes sportininkų rengimo sąlygas, organizuoti sporto turnyrą „Rudens taurė“, plėtoti kaimo vaikų ir jaunimo žiemos užimtumą, suteikiant jiems galimybę sudalyvauti žiemos stovykloje, kas manoma, didins sportuojančių skaičių.

    Vietos projekto „Gyvenkime sportu!“ pagrindinis tikslas – ugdyti fiziškai aktyvų ir sveiką jaunimą, sąmoningai suvokiantį sveiko gyvenimo būdo svarbą, sudaryti palankią aplinką kaimo gyventojų laisvalaikio užimtumui ir sportui bei sveikatos stiprinimui, didinti kūno kultūros ir sporto paslaugų sklaidą kaimo vietovėse, kelti sporto paslaugų kokybę, suteikiant tiek vaikams ir jaunimui, tiek ir kaimo gyventojams platesnes galimybes tenkinti savo poreikius. Specialusis tikslas - gerinti gyvenimo kokybę kaime ir skatinti kaimo ekonomikos įvairinimą naujais būdais ir metodais įgyvendinant vietos plėtros strategijas, tikslingai naudojant vietos išteklius ir viešąją paramą. Skatinti jaunimo iniciatyvas ir motyvuoti jaunimą rinktis gyvenimą kaime. Uždaviniai: 1. Įsigyti sportinį inventorių (gimnastikos kamuolių, karatė pirštinių ir kūno apsaugą, bei kitą karate sportui reikalingą inventorių). 2. Surengti sporto turnyrą „Rudens taurė“. 3. Organizuoti vaikų kryptingą užimtumą žiemos atostogų metu (nupirkti dalyvavimo žiemos stovykloje organizavimo paslaugas).
